Meta Kodanipork

Meta Juliane Kodanipork (aastani 1934 Kodaniburg; 23. detsember 1904 Tallinn – 18. jaanuar 1983 Tallinn) oli eesti ooperilaulja (sopran).

Elukäik

Meta Kodanipork sündis kaheksalapselise pere teise lapsena Paide vallas Nurmsi külas. Tema isa Aleksander (õppinud sepp ja puusepp) suri veremürgistusse, kui Meta oli 11-aastane. Ema Adele (sünd. Puhm) suri 1939. aastal südamehaigusse. 

Meta Kodanipork lõpetas Tallinna Linna I Tütarlaste Gümnaasiumi 1923. aastal, misjärel töötas 1923–1944 kantseleiametnikuna.Kodanipork, Meta – sopran, ooperi- ja operetilaulja, 9. oktoober 2005

Aastatel 1924–1925 õppis ta Tallinna konservatooriumis, 1927–1944 laulis ta (vaheaegadega) Estonia muusikaosakonna mittekutselises kooris solistina. 1944. aastal asus koorilauljana tööle Estonia teatrisse ning oli 1945–1964 ooperi- ja operetisolist (aastast 1959 mittekoosseisuline). Meta Kodaniporgist kujunes kiiresti teatri operetiprimadonna, ta oli Georg Otsa põhiline lavapartner. Esines palju ka kontsertlauljana. TEA Entsüklopeedia 11. köide, Tallinn, TEA kirjastus, 2014.

Osatäitmised

Meta Kodanipork laulis solistina järgmistes muusikalavastustes:

 1946 Sigmund Rombergi operett "Kõrbelaul"
 1947 Georges Bizet' ooper "Carmen"
 1948 Imre Kalmani operett "Silva"
 1949 Pjotr Tšaikovski ooper "Jevgeni Onegin"
 1949 Gustav Ernesaksa ooper "Tormide rand"
 1949 Juri Miljutini operett "Rahutu õnn"
 1950 Rudolf Frimli operett "Rose-Marie"
 1952 Wolfgang Amadeus Mozarti ooper "Don Giovanni"
 1953 Johann Straussi operett "Nahkhiir"
 1955 Franz Lehari operett "Lõbus lesk"
 1959 Imre Kálmáni operett "Krahvinna Mariza"Kodanipork, Meta – sopran, ooperi- ja operetilaulja, 9. oktoober 2005

Tunnustus
 1950 – Stalini preemia
 1950 – Eesti NSV teeneline kunstnik
 1979 – Georg Otsa nimeline auhind

Viited

 Kirjandus  
 Helga Tõnson. Meta Kodanipork. Tallinn, 1974.

Kategooria:Eesti ooperilauljad
Kategooria:Eesti NSV teenelised kunstnikud
Kategooria:Metsakalmistule maetud
Kategooria:Sündinud 1904
Kategooria:Surnud 1983